„MAKOVÉ ZRNKÁ“, neinvestičný fond pre deti, 023 56  MAKOV - 264
IČO: 37977784
DIČ: 2022158787

VÝROČNÁ  SPRÁVA
za rok 2017

Makov, marec  2018

Všeobecné údaje

Identifikačné údaje :

Názov          :                  „Makové zrnká“, neinvestičný fond pre deti
Sídlo :                             023 56  Makov - 264 
IČO :                               37977784    			
Zápis do registra :           09.12. 2004  
Registrácia :                    Krajský úrad v Žiline, odbor všeobecnej vnútornej správy a živnostenského podnikania pod č.
                                        NF – 6/04. Rozhodnutie nadobudlo právoplatnosť dňa 30.12. 2004.    
                                     
Výška vkladu:                 99,58 EUR / 3 000,–  Sk / 
Zriaďovateľ:                    Mgr. Elena Rusňáková, bytom 023 56  Makov - časť Čierne č. 2, výška vkladu 33,19 EUR                       
                                        / 1 000,- Sk / - splatený
                                        Anton Stolárik, bytom 023 56 Makov - časť Čierne 133, výška vkladu 33,19 EUR                       
                                        /1 000,- Sk / - splatený
                                        Mgr. Ján Gašparík, bytom 023 56  Makov - č. 284,  výška vkladu 33,19 EUR / 1000,- Sk / - splatený
Právny štatút
Neinvestičný fond v zmysle zákona 147/1997 Z. z. bol založený Zriaďovacou zmluvou dňa 01.12. 2004 .

Hlavné činnosti :

Neinvestičný fond bol zriadený na dobu neurčitú s pôsobnosťou na území SR. Účelom fondu je pomoc pri modernizácií a zabezpečovaní učebných pomôcok, organizovanie mimoškolskej činnosti, záujmových, kultúrnych, športových a spoločenských podujatí, zriaďovanie nových učebných priestorov, výcvikových predmetov, skrášľovanie a zveľaďovanie školského areálu a verejných priestranstiev, ochrany prírody a krajiny a zveľaďovanie životného prostredia Obce Makov, ochrana kultúrnych pamiatok, historických, prírodných zaujímavostí a prírodného bohatstva, získavanie finančných aj nefinančných zdrojov podpory všestranného rozvoja všetkých nepodnikateľských organizácií na území obce Makov hlavne formami  predkladania a realizácie projektov a žiadostí o granty najmä v oblastiach školstva a vzdelávania, kultúry, športu, cestovného ruchu a turistiky, aktívneho rozvoja ľudských zdrojov a zamestnanosti, prístupu k informáciám.   
Neinvestičný fond je zaregistrovaný do registra oprávnených osôb na prijímanie podielu zaplatenej dane z príjmu za zdaňovacie obdobie roku 2007, 2008, 2009 a 2010, 2011, 2012, 2013, 2014,2015 a 2016. Medzi významné akcie okrem organizovania kultúrnych a športových akcií pre deti, zabezpečovanie učebných pomôcok, zveľaďovania a ochrany prírodných zaujímavostí obce bolo v roku 2011 vybudovanie dopravného ihriska, na ktorý bol fondu poskytnutý grant od Nadácie Pontis Nadačného fondu Kia Motors Slovakia, obstaranie lezeckej steny v objekte ZŠ Makov v roku 2013. Rok 2014 bol rokom 10. výročia založenia fondu. Hlavná činnosť  fondu bola v roku 2014 zameraná na dobudovanie dopravného ihriska. V rokoch 2015 a 2016 a 2017 bola  činnosť fondu zameraná  predovšetkým na organizovanie akcií pre deti, nákup školských kníh a pomôcok  a spoluorganizovanie akcií pre zveľaďovanie životného prostredia a ochrany prírody.  
Dôvod zostavenia účtovnej závierky:
Účtovná závierka bola zostavená ako riadna v súlade so Zákonom č. 431/2002 Z. z. v znení platných predpisov a nariadení a za predpokladu nepretržitého trvania fondu.

Orgány neinvestičného fondu:	

Štatutárny orgán : 
Správca:  Helena Pajerová,  bytom 023 56  Makov - 212

Dňa 21.1. 2015 na Výročnej schôdzi Neinvestičného fondu bol zvolený nový správca fondu a Správna rada  a dozorná rada v zložení:
Predseda správnej rady: Mgr. Elena Rusnáková,  členovia: Anton Stolárik, Štefan Bajcár
Dozorná rada: Mgr. Stanislav Olšovský, Juraj Hvizdák, Marián Masarik
Správcom fondu bola zvolená: Helena Pajerová 
  
Činnosť neinvestičného fondu     
Neinvestičný fond vznikol v roku 2004 a počas celej svojej existencie realizoval svoje základné poslanie - činnosť pri modernizácií a zabezpečovaní učebných pomôcok, organizovanie mimoškolskej činnosti, záujmových, kultúrnych, športových a spoločenských podujatí, zriaďovanie nových učebných priestorov, výcvikových predmetov, skrášľovanie a zveľaďovanie školského areálu a verejných priestranstiev, ochrany prírody a krajiny a zveľaďovanie životného prostredia. 
Medzi najvýznamnejšie akcie patrili revitalizácia športovísk v areáli ZŠ Makov – zrekonštruovanie atletickej dráhy a bežeckého okruhu s antukovým povrchom, sprístupnenie a spropagovanie prírodných krás obce v lokalite Makov – Kopanice, kde boli umiestnené v lokalite Brest u Papaji drevené lavice a prístupové lavičky, organizácia Školských ZOH v lyžiarskom stredisku SKI Makov, finančná podpora materiálneho vybavenia folklórneho súboru Makovníček,  obnova školskej záhrady materskej školy v Makove, organizácia  poznávacích výletov, dňa detí, mikulášskych večierkov, spolupráca  s družobnou obcou Hvozdná a ďalšie aktivity.     
V roku 2011 najvýznamnejšou akciou bolo vybudovanie dopravného ihriska, na ktorý bol fondu poskytnutý grant od Nadácie Pontis Nadačného fondu Kia Motors Slovakia. Dopravné ihrisko bolo vybudované v areáli Základnej školy v Makove. Medzi ďalšie činnosti fondu patrí  organizovanie tradičných športových podujatí – olympijský deň –zimná a letná olympiáda, turnaj ľadového hokeja, organizovanie dňa detí a „Mikuláša“, veľkonočnej a vianočnej burzy. Fond sa podieľal na projekte Javornícke studničky, poskytol príspevok ZŠ Makov – na registráciu ZŠ do projektu Zelená škola, prispel na  projekt KOMPARO  modul ZŠ T-8 a ZŠ T-9, na učebné pomôcky, prednášku o zdravej výžive, poznávací výlet do Rajca, exkurziu do Kysuckého múzea, výlet do Kremnice. Ďalšie aktivity boli spojené s prezentáciou fondu, rozvíjaním spolupráce s družobnou obcou Hvozdná vrátane návštevy divadelného predstavenia, vybudovanie lezeckej steny s príslušenstvom v areáli ZŠ Makov.  
V roku  2014 oslavoval fond 10. Výročie svojej existencie a činnosti. Nosnou činnosťou v roku 2014 bolo dobudovanie areálu dopravného ihriska v areáli ZŠ Makov. Dopravné ihrisko s korčuliarskou dráhou bolo napojené na už vybudované dopravné ihrisko z roku 2011. Nová korčuliarska dráha v dĺžke 40 metrov kapacitne zväčšila ihrisko. Zároveň bolo dokúpené aj materiálno technické vybavenie  - bicykle a príslušenstvo. Dopravné ihrisko a doplnenie materiálno-technického vybavenia bolo zrealizované  s podporou Nadácie Pontis Nadačného fondu Kia Motors Slovakia, ktorá poskytla grant vo výške 2 990 EUR a s podporou obce Makov, ktorá poskytla dotáciu na činnosť fondu v celkovej výške 3 800 EUR. Okrem tejto akcie fond podporoval činnosť a organizovanie tradičných podujatí – karneval, valentínske srdiečko, fašiangový bál, petropavlovské hody, vianočný jarmok, deň detí, výlety, exkurzie. Prispel na knihy a učebné pomôcky, projekt KOMPARO, činnosť výtvarného krúžku, na materiálno-technické vybavenie športových potrieb. 
V roku 2015 bola činnosť fondu zameraná predovšetkým na organizovanie akcií pre deti –  výlety  kaštieľ Betliar, Ochtinská aragonitová jaskyňa, Uhrovec – rodný dom Ľudovíta Štúra a Alexandra  Dubčeka, športové súťaže, výtvarné súťaže, nákup školských pomôcok, materiál a pomôcky pre výtvarný krúžok. Neinvestičný fond prispel aj na rekonštrukciu fitnes centra.  V roku 2016 bola činnosť fondu zameraná na organizovanie akcií pre deti –  výlety  Lešná, športové súťaže, výtvarné súťaže, nákup kníh a školských pomôcok, materiál a pomôcky pre výtvarný  krúžok, pre údržbu a servis bicyklov. Fond spolupracoval pri organizovaní 5. ročníka Pochodu ku prameňu Kysuce. Významnou akciou v roku 2016 bolo otvorenie fitnescentra a jeho následná prevádzka. V roku 2017 bola činnosť fondu zameraná na organizovanie akcií pre deti –  výlety  Hvozdná spojený s návštevou ORBIS PICTUS PLAY Zlín a hradu Luková, výlet do Rajca spojený s návštevou Považského múzea, športové súťaže, výtvarné súťaže, turistické pochody, lampiónový sprievod, nákup kníh a školských pomôcok, materiál a pomôcky pre výtvarný  krúžok, prevádzka a nákup nových športových potrieb  do fitnescentra. 
 Neinvestičný fond zostavil ročnú účtovnú závierku v zmysle platných predpisov. Ročná účtovná závierka nepodlieha overeniu audítorom.

Peňažné príjmy neinvestičného fondu celkom boli vo výške 4 035,99 € a tvorili ich príjmy z podielu zaplatenej dane z príjmov vo výške 2 745,89 €, dotácia od obce Makov vo výške 700,- €, dary od fyzických osôb vo výške 550,- € príjem od Kysuckého kultúrneho strediska v Čadci vo výške 40,- €  a  kreditné úroky z bežného účtu vo výške 0,10.
Výdavky fondu predstavovali čiastku 5 179,59 € a boli použité na akcie organizované fondom –na podporu materiálnej a technickej vybavenosti základnej školy v Makove, novootvoreného fitnescentra, na organizáciu a materiálne zabezpečenie akcií – karnevalu, hokejového turnaja,  výstavy výtvarných prác a na zabezpečenie spotrebného materiálu na tieto akcie a na poznávacie výlety žiakov ZŠ.  Súčasťou výdavkov sú aj nevyhnutné výdavky na správu fondu. 
Výdavky súvisiace so správou fondu tvorili bankové poplatky, poštovné, telefón internet a  pohonné hmoty na cesty súvisiace s registráciou a organizáciou akcií pre deti.
Neinvestičný fond nevlastní žiaden dlhodobý hmotný majetok.
Neboli vyplatené žiadne odmeny členom orgánov neinvestičného fondu.
Počas účtovného obdobia nemal neinvestičný fond  zamestnancov.

Stav majetku a záväzkov  neinvestičného fondu k 31.12. 2017      
1.	Údaje o  finančnom majetku v EUR
                           Stav k 01.01.2017        zníženie          zvýšenie                    stav k 31.12.2017

Peniaze                      0,00                                -                                                                 0,00
Bežné účty             2 843,67                  1 143,60                       	                     1 700,07  
 
        Neinvestičný fond nevlastní dlhodobý hmotný a nehmotný majetok.
       V priebehu roka neinvestičný fond nenakupoval ani netvoril zásoby.
        Neinvestičný fond nevykazuje pohľadávky.
        Rezervy  a ani opravné položky neinvestičný fond netvoril.
       Neinvestičný fond  nemá poskytnutý bankový úver.
       Neinvestičný fond  vykazuje k 31.12.2017 záväzok  vo výške 487,59  €  voči Mgr. E. Rusňákovej za úhradu výdavkov 
        v hotovosti z vlastných prostriedkov a nevyúčtovaných  z pokladnice fondu a z poskytnutej pôžičky.

Prehľad o daroch a príspevkoch poskytnutých fondu
Fondu  boli  v roku 2017 poskytnuté dary vo výške 550,- €. Obec Makov poskytla dotáciu  v sume 700,- €. 

Prehľad  príjmov podľa zdrojov a ich pôvodu
Prehľad príjmov:
Príjmy neinvestičného fondu celkom:        4 035,99 EUR
Z toho:
-	z podielu zaplatenej dane z príjmov        2 745,89    EUR
-	dotácia – obec Makov                                700,00    EUR
-	dary				    550,00    EUR
-	príjmy z poskytovaných služieb                    40,00    EUR
-	úroky z bežného účtu                                      0,10   EUR

Prehľad výdavkov:
Výdavky neinvestičného fondu celkom:                                                                     5 179,59  EUR
Z toho: 
výdavky súvisiace priamo s činnosťou neinvestičného fondu                                         4 062,39  EUR
výdavky na správu fondu                                                                                                    249,70  EUR
splátka poskytnutej pôžičky                                                                                                867,50  EUR 
	
Výdavky súvisiace priamo s činnosťou neinvestičného fondu –podpora materiálnej a technickej vybavenosti školských  a predškolských zariadení, školských a učebných  pomôcok, organizácia akcií pre deti –  výlety, športové hry, deň detí, karneval, vianočné a veľkonočné posedenia, poplatky súvisiace s registráciou fondu.                          
Najvýznamnejšie položky:
      -       výlety Hvozdná, Zlín, Rajec			 	 1 016,97 € 
-	knihy, školské pomôcky, projekt Komparo                                 608,42 €
-	karneval, súťaže, lampiónový sprievod 	                                    587,91 €
-	prezentácia, Hvozdná, stretnutie so seniormi                             404,14 €
-	fitnes centrum- dobudovanie a prevádzka                               1 381,80 €
-	registrácia na 2% dane, zverejnenie, poplatky                             63,15 €

Výdavky na správu neinvestičného fondu:                
-	bankové poplatky                                                84,01   €
-	poštovné, poplatky	 		            40,00   € 
-	kancelárske potreby                                            13,50  €  
-	benzín, 
      ( cesty v súvislosti s registráciou,
-	  a správou fondu)                                              100,19   €
-	internet                                                                 12,00   €    
              Spolu :                                                               249,70   EUR

Výdavky za správu fondu na výdavkoch celkom predstavujú 4,82  %.
Prílohy k Výročnej správe 2017: 
Účtovná závierka neziskovej účtovnej jednotky k 31.12. 2017
Výkaz o majetku a záväzkoch  (Úč NO 2-01)  k 31.12. 2017
Výkaz o príjmoch a výdavkoch (Úč NO 1-01)  k 31.12. 2017

V Makove, dňa 26.03.2018

                                                                                                                    Helena Pajerová 			                     		 	                                         správca neinvestičného fondu